**პრესს - რელიზი 15/10/2019**

**სასამართლო პროცესი არასამთავრობო ორგანიზაცია ცენტრ „ემპათია“ - სა და სსიპ სამედიცინო საქმიანობის სახელმწიფო რეგულირების სააგენტოს შორის**

**დღეს, 2019 წლის 15 ოქტომბერს, თბილისის საქალაქო სასამართლოს ადმინისტრაციულ საქმეთა კოლეგიაში, დარბაზი N 36, 11.10. სთ - ზე გაიმართება სასამართლო პროცესი არასმათავრობო ორგანიზაცია ცენტრი „ემპათია“ - სა და სსიპ სამედიცინო საქმიანობის სახელმწიფო რეგულირების სააგენტოს შორის, რომელიც ითხოვს ცენტრის დაჯარიმებას ლიცენზირების პირობების დარღვევისათვის, სტაციონარული ლიცენზიის მოთხოვნებით, რასაც ცენტრი „ემპათია“ კატეგორიულად არ ეთანხმება, ვინაიდან სტაციონარული სერვისის ლიცენზია ცენტრ „ემპათია“ -ს არასოდეს ჰქონია.**

ცხადია, სააგენტოს მხრიდან უფლებამოსილების გადამეტების ფაქტი, ცენტრ „ემპათია“ -ს არ დაურღვევია ლიცენზირების პირობები, შესაბამისად, ჩვენ ადმინისტრაციული წესით საჩივარი შევიტანეთ რეგულირების სააგენტოსა და ჯანდავის მინისტრის სახელზე (02/09/2019), თუმცა, დღემდე პასუხი არ მიგვიღია. აღნიშნულ ფაქტს განვიხილავთ, როგორც ცენტრი „ემპათია“ -სადმი მოტივირებულ დევნა - შევიწროებას, ვინაიდან, რეგულირების სააგენტოს სადამსჯელო დანაყოფად გამოყენების მოტივაცია, ვფიქრობთ, სხვაგან უნდა გადაწყვეტილიყო. ცენტრი „ემპათია“ ახორციელებს ადვოკატირებას, მათ შორის, სასამართლო ექსპერტზებს სხვადასხვა გახმაურებულ საქმეში, კერძოდ, ოკუპირებული ტერიტორიების მიმართულებით ტატუნაშვილისა თუ კვარაცხელიას საქმეები, პოლიციის მხრიდან შესაძლო წამების ფაქტების შემთხვევები, პოლიტიკურად მოტივირებული წამების შემთხვევები, ასევე 20 – 21 ივნისს „გავრილოვის ღამის“ დაზარალებულთა საქმეები. ცენტრი „ემპათია“ არის ერთადერთი არასამთავრობო, არამომგებიანი ორგანიზაცია, რომელსაც გააჩნია სასამართლო სამედიცინო და სასამართლო ფსიქიატრიული ექსპერტიზების ლიცენზიები და ახორციელებს არაადამიანური მოპყრობის ფაქტების დოკუმენტირებას საერთაშორისო სტანდარტების შესაბამისად (სტამბოლის პროტოკოლი, მინესოტას პროტოკოლი).ვფიქრობთ, აღნიშნული გახდა არასამთავრობო ორგანიზაცია ცენტრი „ემპათია“ -ს მოტივირებული დევნის საფუძველი. სასამართლოში ცენტრი „ემპათია“ -ს ინტერესებს დაიცავს ჩვენი იურისტები და არასამათავრობო ორგანიზაცია საქართველოს დემოკრატიული ინიციატივა (GDI.).

**ცენტრი „ემპათია“**

**ცხელი ხაზი: 599 885468 /28**